stanford-oval/wikipedia huggingface dataset:
วัดทุ่งยายชี

| วัดทุ่งยายชี |
| --- | --- |

ที่ตั้ง: ตำบลท่าตะเกียบ อำเภอท่าตะเกียบ จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดทุ่งยายชี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าตะเกียบ อำเภอท่าตะเกียบ จังหวัดฉะเชิงเทรา มีพระอธิการบุญเหลือ ขนติกโร เป็นเจ้าอาวาส
วัดทุ่งยายชีสร้างโดยชาวบ้านทุ่งยายชี ซึ่งเป็นชุมชนเก่าแก่อย่างน้อยน่าจะเกิดราวต้นสมัยรัตนโกสินทร์ แต่เดิมสถานที่ตั้งแห่งนี้เป็นทุ่งป่าเต็งรัง จนเมื่อมีชาวบ้านตั้งบ้านเรือนอยู่เพียง 7–8 หลังคาเรือน มีแม่ชีคนหนึ่งเดินทางมาจากจันทบุรี มีจุดมุ่งหมายจะไปเมืองแปดริ้ว (ฉะเชิงเทรา) พอมาถึงทุ่งป่าเต็งรังแห่งนี้ก็ใกล้ถึงวันเข้าพรรษา ชาวบ้านจึงเชิญแม่ชีอยู่จำพรรษาที่หมู่บ้าน และสร้างกุฏิหลังเล็ก ๆ ให้เป็นที่อยู่อาศัยช่วงเข้าพรรษา ยายชีอยู่ที่นี่นานหลายปีจึงเสียชีวิต ชาวบ้านแถบนี้จึงเรียกสถานที่นี้ว่า ทุ่งยายชี ต่อมามีนายฮ้อยคนหนึ่งพร้อมด้วยชาวบ้านมีความเห็นร่วมกันว่าควรสร้างสำนักสงฆ์ขึ้นบริเวณนี้ จึงได้สร้างกุฏิและศาลา ตั้งเป็น สำนักสงฆ์ทุ่งยายชี
ภายหลังในสมัยพระบาทสมเด็จพระนั่งเกล้าเจ้าอยู่หัว มีชาวบ้านบริจาคที่ดินสร้างวัด ตั้งเป็นวัดที่ถูกต้องตามกฎหมายเมื่อ พ.ศ. 2451 ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535
ภายในวัดได้ให้ทางราชการตั้งโรงเรียนในที่ดินของวัด คือ โรงเรียนวัดทุ่งยายชี เปิดเมื่อ พ.ศ. 2488 ยกเลิกเมื่อ พ.ศ. 2496 และเปิดอีกครั้งเมื่อ พ.ศ. 2501
วัดกระโดงทอง

| วัดกระโดงทอง |
| --- | --- |


ที่ตั้ง: ตำบลบ้านโพธิ์ อำเภอเสนา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกระโดงทองตั้งอยู่เลขที่  1  บ้านปลายนา  หมู่ที่  7  ต.บ้านโพธิ์  อ.เสนา  จ.พระนครศรีอยุธยา  สังกัดคณะสงฆ์  มหานิกาย
ประวัติวัดกระโดงทอง

ตั้งอยู่เลขที่  1  บ้านปลายนา  หมู่ที่  7  ต.บ้านโพธิ์  อ.เสนา  จ.พระนครศรีอยุธยา  สังกัดคณะสงฆ์  มหานิกาย
มีที่ดินตั้งวัดเนื้อที่  25  ไร่  43  ตารางวา  อาณาเขต  ทิศเหนือและทิศใต้  ติดต่อกับทางสาธารณะทิศ  ตะวันออกและตะวันตก  ติดต่อกับแม่น้ำน้อย
มีที่ธรณีสงฆ์  จำนวน  1  แปลง  เนื่อที่  23  ไร่  2  งาน  32  ตารางวา  โฉนดเลขที่  8217  พื้นที่ตั้งวัดเป็นที่ราบลุ่ม  มีแม่น้ำโอบล้อมทางทิศตะวันออกและทิศตะวันตก
ลำดับการปกครองของอดีตเจ้าอาวาส

เท่าที่หลักฐานปรากฏ  วัดกระโดงทองมีเจ้าอาวาสวัด  รวมถึงรูปปัจจุบันด้วย มี  10  รูป
อดีตเจ้าอาวาส  มี  9  รูป
1.  พระอาจารย์ช้าง
2.  พระอาจารย์แก่น
3.  พระอาจารย์ฟัก
4.  พระอาจารย์พวง
5.  พระอาจารย์มาก
6.  พระครูอุดมสมาจารย์
7.  พระครูชื้น จนทสุวณโณ
8.  พระครูวิบูลย์ธรรมศาสตร์
9.  พระครูพิลาศธรรมานุกูล
10.พระครูวัชรสุวรรณากร   เจ้าอาวาสรูปปัจจุบัน
ปูชนียวัตถุ

มีพระประธานในอุโบสถ  และหลวงปู่พระพุทธเกษร  ประดิษฐานอยู่ในพระปรางค์  วัดกระโดงทอง สร้างขึ้นประมาณ  พ.ศ.  2400  เล่ากันว่าพ่อค้าสำเภา  ได้มาดำเนินการจัดสร้างโดยใช้เสากระโดงเรือปักหมายไว้เป็นสัญลักษณ์  ระยะแรกเรียก  วัด "เสากระโดงทอง"  ต่อมา  คำว่าเสาหายไป  คงเหลือเป็นนามวัดว่า  "วัดกระโดงทอง"  ได้รับพระราชทานวิสุงคามสีมาครั้งหลัง  วันที่  21  พฤศจิกายน  พ.ศ.  2473
ศาสนสถาน

สิ่งปลูกสร้าง  ที่เป็นอาคารเสนาสนะต่าง ๆ เช่น
-  อุโบสถ  กว้าง  8  ยาว  18  เมตร  สร้างเมื่อ  พ.ศ.  2473  ก่ออิฐ  ถือปูน
-  ศาลาการเปรียญ  กว้าง  14  เมตร  ยาว  22  เมตร  สร้าง  พ.ศ.  2496
-  หอฉันท์  กว้าง  9  เมตร  ยาว  15 เมตร
-  หอสวดมนต์  กว่าง  10  เมตร  ยาว  15  เมตร
-  กุฎิสงฆ์  จำนวน  17  หลังเจ้าอาวาส
หลวงปู่เกษร
วัดทุ่งสมอ (จังหวัดกาญจนบุรี)

| วัดทุ่งสมอ |
| --- | --- |

ที่ตั้ง: ตำบลทุ่งสมอ อำเภอพนมทวน จังหวัดกาญจนบุรี
ประเภท: วัดราษฎร์
นิกาย: มหานิกาย
เจ้าอาวาส: พระครูวรธรรมประภาส (สุดใจ)
 สถานีย่อยพระพุทธศาสนา
วัดทุ่งสมอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งสมอ อำเภอพนมทวน จังหวัดกาญจนบุรี
สันนิษฐานว่าวัดทุ่งสมอสร้างขึ้นในสมัยพระบาทสมเด็จพระนั่งเกล้าเจ้าอยู่หัว เนื่องจากพบการนำเครื่องถ้วยมาประดับที่ส่วนประกอบทางสถาปัตยกรรมดังเช่นที่ วิหารวัดน้อย อำเภอเมืองสุพรรณบุรี จังหวัดสุพรรณบุรี อุโบสถวัดชมภูเวก จังหวัดนนทบุรี เป็นต้น อย่างไรก็ดีข้อมูลจากสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2328 ซึ่งตรงกับสมัยพระบาทสมเด็จพระพุทธยอดฟ้าจุฬาโลกมหาราช วัดได้รับพระราชทานวิสุงคามสีมาเมื่อ พ.ศ. 2510
ปูชนียวัตถุที่สำคัญในวัด ได้แก่ พระโพธิสัตว์กวนอิมองค์ใหญ่ ภายในอุโบสถประดิษฐานพระสังกัจจายน์องค์ใหญ่อันเป็นพระประธานของอุโบสถ หลวงพ่อเทพมงคลในพระอุโบสถ โบราณสถานภายในวัดทุ่งสมอประกอบด้วย เจดีย์ 3 องค์ และสระน้ำ 1 สระ
รายชื่อตัวละครในร็อคซ่าส์ใสหัวใจเกินร้อย!

นี่คือ ตัวละครจากการ์ตูนญี่ปุ่นเรื่อง ร็อคซ่าส์ใสหัวใจเกินร้อย!
ชมรมวิจัยปฏิกิริยาเคมีของโลหะ > วงเมทัลลิก้าจัง > อุซึงิ ฮารุ

| --- | --- |
อุซึงิ ฮารุ:  ชื่อญี่ปุ่น: (ญี่ปุ่น: 空次 ハル; โรมาจิ: Utsugi Haru)  วันเกิด: 8 เมษายน  ส่วนสูง: 146cm  ชั้นปี: 3  ตำแหน่ง: มือกลอง, นักแต่งเพลง, รองประธานชมรม  นักร้อง/วงที่ชอบ: สลิปน็อต, เมทัลลิก้า  แนวดนตรี : Rock/Pop/Techno/Jazz/Metal  ของที่ชอบ: เพลง, สิ่งของใหญ่ๆ, กลิ่นของต้นหอมหมื่นลี้  ของที่เกลียด: แมว, กล้วย  เครื่องดนตรีประจำกาย ไม้กลอง: Rhythmic Fire - Natural Red Color  กลองชุด: Pearl Snare (Steel)  กีตาร์: Gibson Les Paul Standard With Bigsby Limited Edition - Cherry Red Color (มอบให้โคซาเมะในเล่ม 3)
ตัวเอกหญิงของเรื่อง ที่ตัวเล็กน่ารักเหมือนเด็ก ม.ต้น เห็นแบบนี้ ทั้งว่องไว และบ้าพลังไม่เหมือนใครเลย เป็นคนที่จริงจังกับเรื่องดนตรีมากๆ แต่ค่อนข้างจะซื่อบื้อในด้านความรัก การหวดกลองของเธอนั้นทรงพลังอย่างไม่น่าเชื่อ ถึงจะเป็นมือกลองแต่ก็ดีดกีตาร์เป็นเหมือนกันนะ แถมยังเป็นนักแต่งเพลงประจำวงอีกด้วย
ชมรมวิจัยปฏิกิริยาเคมีของโลหะ > วงเมทัลลิก้าจัง > ทาจิบานะ F ทันโปโปะ

| --- | --- |
ทาจิบานะ F ทันโปโปะ:  ชื่อญี่ปุ่น: (ญี่ปุ่น: 橘 F タンポポ; โรมาจิ: Tachibana F Tanpopo)  วันเกิด: 23 กุมภาพันธ์  ส่วนสูง: 158cm  ชั้นปี: 2  ตำแหน่ง: มือเบส  นักดนตรี/วงที่ชอบ: เดอะแคลช, มิสฟิตส์, เมทัลลิก้า  แนวดนตรี : Punk  ของที่ชอบ: ตุ๊กตา, เรื่องรักๆใคร่ๆ  ของที่เกลียด: การซ้อม, อาจารย์  เครื่องดนตรีประจำกาย เบส: Epiphone Thunderbird IV Reverse Bass Alpine - White Color  เบส: Rickenbacker 4003 - Cherry Color (ให้อุราระยืมตั้งแต่เล่ม 2)
มือเบสของวงเมทัลลิก้าจัง สาวลูกครึ่งอังกฤษ-ญี่ปุ่น ดูเผินๆเหมือนสาวห้าวพังก์ร็อค แต่เนื้อในกลับอ่อนหวานแบบไม่น่าเชื่อ ไม่ชอบให้คนเรียกชื่อจริงที่น่ารักผิดกับบุคคลิกภายนอกเป็นอย่างมาก เวลาไม่พอใจมักทำอะไรรุนแรงเสมอๆ
ชมรมวิจัยปฏิกิริยาเคมีของโลหะ > วงเมทัลลิก้าจัง > มาคิเมะ ไอฮะ

| --- | --- |
มาคิเมะ ไอฮะ:  ชื่อญี่ปุ่น: (ญี่ปุ่น: 万城目 愛葉; โรมาจิ: Makime Aiha)  วันเกิด: 25 กรกฎาคม  ส่วนสูง: 171cm  ชั้นปี: 2  ตำแหน่ง: มือกีตาร์  นักกีตาร์ที่ชอบ: Zakk Wylde, James Hetfield  แนวดนตรี : Metal  ของที่ชอบ: ชุดประหลาดๆ, ทันโปโปะ, การซ้อม  ของที่เกลียด: แครอท  เครื่องดนตรีประจำกาย กีตาร์หลัก: Gibson Explorer - Classic White Color  กีตาร์สำรอง: Gibson Explorer Models รุ่นละ 3 ตัว
มือกีตาร์ของวงเมทัลลิก้าจัง สาวแว่นแสนอึ๋ม ดูเรียบร้อยน่ารัก แต่นิสัยที่แท้จริงเปลี่ยนไปได้เรื่อยๆ ทั้งซาดิสม์ บ้าร็อค ฯลฯ  โดยจะเปลี่ยนไปเมื่อมือถือกีตาร์ พูดอะไรไม่คิด เป็นเพื่อนสนิทของทันโปโปะ
ชมรมวิจัยปฏิกิริยาเคมีของโลหะ > วงเมทัลลิก้าจัง > ทาคากิ ยูทากะ

| --- | --- |
ทาคากิ ยูทากะ:  ชื่อญี่ปุ่น: (ญี่ปุ่น: 鷹木 由多呵; โรมาจิ: Takagi Yutaka)  วันเกิด: 17 สิงหาคม  ส่วนสูง: 186cm  ชั้นปี: 3  ตำแหน่ง: นักร้องนำ, ประธานชมรม  นักร้องที่ชอบ: Corey Taylor, Mikael Stanne, Tsuyoshi Nagabuchi  แนวดนตรี : Metal  ของที่ชอบ: เมทัล, ออกกำลังกาย  ของที่เกลียด: มะเขือเทศ  เครื่องดนตรีประจำกาย ไมโครโฟน: Shure SM58 vocal microphone
นักร้องนำแห่งวงเมทัลลิก้าจัง ประธานชมรมร่างยักษ์ ผู้คอยจัดการเรื่องต่างๆในชมรม มักถูกเข้าใจผิดว่าเป็นมือกลอง ทำให้หัวเสียเป็นประจำ
ชมรมวิจัยปฏิกิริยาเคมีของโลหะ > วงเทียร์ไดรฟ์ > อาซากุระ โคซาเมะ

| --- | --- |
อาซากุระ โคซาเมะ:  ชื่อญี่ปุ่น: (ญี่ปุ่น: 朝桜 小雨; โรมาจิ: Asakura Kosame)  วันเกิด: 15 กุมภาพันธ์  ส่วนสูง: 173cm  ชั้นปี: 1  ตำแหน่ง: มือกีตาร์, นักร้องนำ  นักร้อง/วงที่ชอบ: เนอร์วานา, เดอะบีตเทิลส์, The Get Up Kids  แนวดนตรี : Rock/Hardrock  ของที่ชอบ: คุณฮารุ, กาแฟคาปูชิโน่  ของที่เกลียด: เห็ดหอม  เครื่องดนตรีประจำกาย กีตาร์: กีตาร์ปลาหมึก - Ika Guitar (ญี่ปุ่น: イカギター; โรมาจิ: Ika Gita) (กำลังซ่อมแซม)  กีตาร์: Gibson Les Paul Standard With Bigsby Limited Edition - Cherry Red Color Included Ika Guitar's Volume Control (ได้รับจากคุณฮารุในเล่ม 3)
ตัวเอกชายของเรื่อง ตอน ม.ต้น ได้หัดเล่นดนตรีเพื่อสารภาพรักกับคนที่ชอบ แต่ก็อกหัก เมื่อขึ้น ม.ปลายจึงได้ตั้งใจที่จะฝึกฝนด้านการดนตรีใหม่อีกครั้ง ถูกคุณฮารุลากเข้าชมรมวิจัยปฏิกิริยาเคมีของโลหะ หรือก็คือชมรมแอบเล่นดนตรี และเพราะการแสดงของคุณฮารุและวงของเธอ ก็ทำให้เขาหลังรักในตัวคุณฮารุขึ้นมา
ชมรมวิจัยปฏิกิริยาเคมีของโลหะ > วงเทียร์ไดรฟ์ > มินาคามิ อุราระ

| --- | --- |
มินาคามิ อุราระ:  ชื่อญี่ปุ่น: (ญี่ปุ่น: 美名神 麗; โรมาจิ: Minakami Urara)  วันเกิด: 26 ธันวาคม  ส่วนสูง: 162cm  ชั้นปี: 1  ตำแหน่ง: มือเบส  นักดนตรี/วงที่ชอบ: เฟรเดริก โชแปง, ดมีตรี ชอสตโกวิช, เรดฮ็อตชิลิเป็ปเปอร์ส  แนวดนตรี : Classic/Rock  ของที่ชอบ: โคซาเมะ, ของสไตล์ญี่ปุ่น, น้ำชาในงานพิธี  ของที่เกลียด: ถั่วหมัก  เครื่องดนตรีประจำกาย เบส: Rickenbacker 4003 - Cherry Color (ยืมมาจากทันโปโปะตั้งแต่เล่ม 2)
ลูกสาวตระกูลมินาคามิผู้เป็นผู้นำตลอดกาล หวังที่จะเป็นประธานนักเรียน จึงคิดที่จะยุบชมรมวิจัยปฏิกิริยาเคมีของโลหะเพื่อทำคะแนน แต่กลับไปตกหลุมรักโคซาเมะจนตนเองเข้าชมรมมาด้วย มองฮารุเป็นคู่แข่งของหัวใจคนสำคัญ เธอเคยเล่นคอนทราเบสมาก่อน ทำให้จึงไม่ใช่เรื่องยากสำหรับเธอที่จะเข้าวงดนตรีของโคซาเมะได้
ชมรมวิจัยปฏิกิริยาเคมีของโลหะ > วงเทียร์ไดรฟ์ > คุโมริ โทยะ

| --- | --- |
คุโมริ โทยะ:  ชื่อญี่ปุ่น: (ญี่ปุ่น: 九森 冬夜; โรมาจิ: Kumori Touya)  วันเกิด: 30 มิถุนายน  ส่วนสูง: 174cm  ชั้นปี: 1  ตำแหน่ง: มือกลอง  นักร้อง/วงที่ชอบ: ฟิวเนอรอล ฟอร์ อะ เฟรนด์, ฟูไฟเตอร์ส, Taking Back Sunday, The Mars Volta  ของที่ชอบ: คุณฮารุ, การนอนกลางวัน  ของที่เกลียด: ตะวันยามเช้า, ที่สูง  เครื่องดนตรีประจำกาย กลองชุด: Canopus Snare
มือกลองฝีมือดีที่ไม่สังกัดวงใดเป็นหลักแหล่ง ต้องการที่จะเก่งเหนือว่าพี่ตนเองให้ได้ ถูกฮารุเชิญชวนมาทำวงกับโคซาเมะ แต่ด้วยความที่ตัวเองก็ชอบฮารุเหมือนกัน ทำให้ไม่ชอบขี้หน้าโคซาเมะสักเท่าไหร่ ประกอบกับที่โคซาเมะเล่นดนตรีไม่ได้เรื่อง ทำให้ทะเลาะกันเป็นประจำ แต่เมื่อได้เห็นเวลาที่โคซาเมะเปิดสวิตช์ ก็เริ่มยอมรับในตัวโคซาเมะบ้างแล้ว
วัดทุ่งรี (จังหวัดนครปฐม)

| วัดทุ่งรี |
| --- | --- |

ที่ตั้ง: ตำบลทัพหลวง อำเภอเมืองนครปฐม จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูสังฆรักษ์ สงัด ภทฺทธมฺโม
 สถานีย่อยพระพุทธศาสนา
วัดทุ่งรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทัพหลวง อำเภอเมืองนครปฐม จังหวัดนครปฐม
วัดทุ่งรีตั้งเมื่อ พ.ศ. 2434 ไม่ปรากฏหลักฐานแน่ชัดว่าผู้ใดเป็นผู้สร้างวัด ได้รับพระราชทานวิสุงคามสีมาเมื่อ พ.ศ. 2515
อาคารเสนาสนะที่สำคัญภายในวัด ได้แก่ อุโบสถสร้างเมื่อศักราชใดไม่แน่ชัด แต่สร้างเป็นศิลปะสมัยอยุธยา และได้รับการบูรณะซ่อมแซมมาหลายครั้ง เพื่อให้คงความสวยงามของอุโบสถไว้ วิหารที่ประดิษฐานรูปปั้นของอดีตเจ้าอาวาสวัดทุ่งรี ภายในประกอบด้วย หลวงพ่อเหรียญ (พระครูสังฆรักษ์เจริญ ปุญญสิริ) เจ้าพ่อขุนด่าน และสมเด็จพระพุฒาจารย์ ที่ชาวบ้านละแวกนี้ได้กราบไหว้ เคารพนับถือกันทั่วไป และหอระฆัง เป็นต้น
รายนามเจ้าอาวาส

หลวงพ่อศรี พ.ศ. 2434–2444
หลวงพ่อแช่ม พ.ศ. 2444–2465
หลวงพ่อฉุย พ.ศ. 2465–2475
พระอาจารย์เปล่ง พ.ศ. 2475–2480
พระอาจารย์เจียร พ.ศ. 2480–2485
พระครูสังฆรักษ์ เจริญ ปุญฺญสิริ พ.ศ. 2485–2533
พระครูสังฆรักษ์ สงัด ภทฺทธมฺโม พ.ศ. 2533–
วัดทุ่งผักกูด

| วัดทุ่งผักกูด |
| --- | --- |

ชื่อสามัญ: วัดทุ่งผักกูด, วัดราษฎรปฏิสังขราราม
ที่ตั้ง: ตำบลห้วยด้วน อำเภอดอนตูม จังหวัดนครปฐม 73150
ประเภท: วัดราษฎร์
นิกาย: มหานิกาย
เจ้าอาวาส: พระครูปฐมศุภกิตติ์ (บุญเกียรติ จิตสุโภ)
 สถานีย่อยพระพุทธศาสนา
วัดทุ่งผักกูด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยด้วน อำเภอดอนตูม จังหวัดนครปฐม มีเนื้อที่ตั้งวัด 18 ไร่ ที่ธรณีสงฆ์ 12 ไร่
วัดทุ่งผักกูดเป็นวัดตั้งอยู่ที่ดอน วัดได้ก่อสร้างมาแต่ครั้งใด ไม่ปรากฏหลักฐานแน่ชัด เท่าที่สืบได้ปรากฏว่าสภาพเดิมของวัดเป็นเนินดิน ไม่คงเหลือโบสถ์หรือวิหาร ส่วนเนินดินนั้นได้ขุดพบพระบูชาเก่า ๆ สมัยทวาราวดีหลายองค์ น่าจะสันนิษฐานว่าเป็นวัดที่สร้างในสมัยทวาราวดี
วัดทุ่งผักกูดประกาศตั้งวัดเมื่อก่อน พ.ศ. 2380 ในสมัยรัตนโกสินทร์ตอนต้น ได้รับพระราชทานวิสุงคามสีมาเมื่อ พ.ศ. 2400  สมัยโบราณเป็นทุ่งกว้างใหญ่มีผักกูด ต่อมาได้สร้างวัดในบริเวณนี้ จึงตั้งชื่อว่า "วัดทุ่งผักกูด" บริเวณที่ตั้งวัดเป็นชุมชนลาวครั่ง ซึ่งในสมัยพระบาทสมเด็จพระนั่งเกล้าเจ้าอยู่หัว มีการกวาดต้อนชาวลาวมาในหัวเมืองชั้นในต่าง ๆ รวมถึงในอำเภอดอนตูมนี้ด้วย วัดนี้เดิมมีชื่อว่า วัดราษฎรปฏิสังขราราม
วัดมีโบราณสถานที่สำคัญ คือ อุโบสถหลังเก่า เจดีย์ย่อมุมและเจดีย์ทรงปราสาทยอดจำนวน 5 องค์ และศาลาการเปรียญ เมื่อ พ.ศ. 2561 สำนักศิลปากรที่ 2 สุพรรณบุรี ดำเนินงานร่วมกับวัดทุ่งผักกูดบูรณะอุโบสถ ฐานเสมา พร้อมทั้งปรับภูมิทัศน์ ทำให้พบหลักฐานทางโบราณคดี เช่น ชิ้นส่วนเครื่องถ้วยจีนเนื้อกระเบื้องพิมพ์ลายครามและเขียนสีสมัยสาธารณรัฐ ซึ่งก็สัมพันธ์กับสิ่งก่อสร้างในวัดต่าง ๆ ที่ได้รับอิทธิพลจากศิลปกรรมจีน
รายนามเจ้าอาวาส

พระสมุห์ เทศ เทสโก
พระครูพรหมวิสุทธิ์
พระครูไพโรจน์ศีลคุณ
พระอธิการเสรี ญาณสีโล
พระครูปฐมศุภกิตติ์ (บุญเกียรติ จิตสุโภ)
วัดทุ่งลาดหญ้า

| วัดทุ่งลาดหญ้า |
| --- | --- |

ชื่อสามัญ: วัดทุ่งลาดหญ้า, วัดลาดหญ้า
ที่ตั้ง: ตำบลลาดหญ้า อำเภอเมืองกาญจนบุรี จังหวัดกาญจนบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดทุ่งลาดหญ้า หรือชาวบ้านเรียกวัดนี้ว่า วัดลาดหญ้า สังกัดมหานิกาย อยู่ในเขตการปกครองคณะสงฆ์ ตำบลลาดหญ้า อำเภอเมืองกาญจนบุรี จังหวัดกาญจนบุรี ภาค 14 มีเนื้อที่ตั้งวัด 46 ไร่  77 ตารางวา
หลังจากสิ้นสงคราม ไทย-พม่า ในสมัยรัชกาลที่ 4 เป็นต้นมา ประชาชนเริ่มมาตั้งถิ่นฐานเป็นชุมชนริมน้ำแควใหญ่มากขึ้น  การคมนาคมในสมัยนั้นต้องใช้ทางน้ำสัญจรไปมาจากเมืองท่ากระดาน เมืองศรีสวัสดิ์ ซึ่งอยู่เหนือขึ้นไป  โดยการใช้แพ หรือเรือล่องตามลำน้ำแควใหญ่ ผ่านบ้านลาดหญ้ามาเมืองกาญจนบุรีที่ปากแพรก  ขากลับทวนน้ำจะต้องเดินทางบก ทั้งไปและกลับจะต้องผ่านบริเวณบ้านลาดหญ้า ต่อมาชุมชนเริ่มหนาแน่นขึ้น จึงได้มีการก่อสร้างวัดขึ้นบริเวณลำน้ำแควใหญ่ ณ บ้านลาดหญ้า ตำบลลาดหญ้า อำเภอเมืองกาญจนบุรี จังหวัดกาญจนบุรี
วัดลาดหญ้าเดิมมีอุโบสถหลังเล็ก ๆ อยู่ริมน้ำ ต่อมาถูกน้ำเซาะตลิ่งพัง จึงสร้างอุโบสถขึ้นใหม่ ในสมัยท่านเจ้าคุณ พระกาญจนวัตรวิบูล (สอน อินฺทสโร) เมื่อ พ.ศ. 2467 ในปี พ.ศ. 2525 พระครูกาญจโนปมคุณ (ลำใย ปิยวณฺโณ)  ได้เปลี่ยนชื่อ "วัดลาดหญ้า" เป็น "วัดทุ่งลาดหญ้า" เพื่อให้สอดคล้องกับสภาพท้องถิ่น และเหตุการณ์ประวัติศาสตร์ เมื่อครั้งสงครามเก้าทัพ ได้รับพระราชทานวิสุงคามสีมา เมื่อวันที่ 14 ตุลาคม 2525
รายนามเจ้าอาวาสปกครองวัด

พระอธิการช่วง ไม่พบหลักฐานว่าเป็นเจ้าอาวาสปกครอง
พระอธิการแมว
พระอธิการกล่อม
พระกาญจนวัตรวิบูล (สอน  อินฺทสโร)
พระมงคลสิทธิคุณ (ลำใย   ปิยวณฺโณ)
พระครูสิทธิกิจจานุวัตร  (ประเสริฐ  อติเมโธ)
รายชื่อแหล่งมรดกโลกในประเทศปานามา

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศปานามาทั้งสิ้น 5 แหล่ง ประกอบด้วยแหล่งมรดกโลกทางวัฒนธรรม 2 แหล่ง และแหล่งมรดกโลกทางธรรมชาติ 3 แหล่ง
สถานที่ที่ได้ขึ้นทะเบียนเป็นแหล่งมรดกโลก > แหล่งมรดกโลกทางวัฒนธรรม

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน   (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| ป้อมปราการด้านทะเลแคริบเบียนของปานามา : ปอร์โตเบโล-ซานโลเรนโซ |  | จังหวัดโกลอน | วัฒนธรรม: (i), (iv) |  | 2523/1980 | เป็นแหล่งมรดกโลกที่กำลังตกอยู่ในภาวะอันตราย | 135 |
| แหล่งโบราณคดีปานามาบิเอโฮและเขตประวัติศาสตร์ปานามา |  | จังหวัดปานามา | วัฒนธรรม: (ii), (iv), (vi) | 57.4; พื้นที่กันชน 85 | 2540/1997; เพิ่มเติม 2549/2003 |  | 790 |
สถานที่ที่ได้ขึ้นทะเบียนเป็นแหล่งมรดกโลก > แหล่งมรดกโลกทางธรรมชาติ

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน   (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| อุทยานแห่งชาติดาริเอน |  | จังหวัดดาริเอน | ธรรมชาติ: (vii), (ix), (x) | 579,000 | 2524/1981 |  | 159 |
| เขตสงวนทิวเขาตาลามังกา-ลาอามิสตัด / อุทยานแห่งชาติลาอามิสตัด    (ร่วมกับคอสตาริกา)  |  | จังหวัดชิริกี, จังหวัดโบกัสเดลโตโร และเขตชนพื้นเมือง Naso Tjër Di | ธรรมชาติ: (vii), (viii), (ix), (x) | 570,045 | 2526/1983; เพิ่มเติม 2533/1990 |  | 205 |
| อุทยานแห่งชาติกอยบาและเขตคุ้มครองพิเศษทางทะเล |  | จังหวัดชิริกีและจังหวัดเบรากวส | ธรรมชาติ: (ix), (x) | 270,125; พื้นที่กันชน 160,700 | 2548/2005 |  | 1138 |
สถานที่ที่ได้ขึ้นบัญชีรายชื่อเบื้องต้น

ประเทศปานามามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 2 แห่ง
วัดทุ่งพิชัย

| วัดทุ่งพิชัย |
| --- | --- |

ที่ตั้ง: เลขที่ 35 หมู่ที่ 3  ตำบลห้วยพระ อำเภอดอนตูม จังหวัดนครปฐม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดทุ่งพิชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 35 หมู่ที่ 3 ตำบลห้วยพระ อำเภอดอนตูม จังหวัดนครปฐม ที่ดินตั้งวัดมีเนื้อที่ 38 ไร่ 3 งาน 32 ตารางวา ที่ธรณีสงฆ์จำนวน 1 แปลง เนื้อที่ 18 ไร่ 2 งาน
วัดทุ่งพิชัยตั้งวัดเมื่อ พ.ศ. 2472 ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2493 เขตวิสุงคามสีมากว้าง 20 เมตร ยาว 40 เมตร
อาคารเสนาสนะที่สำคัญประกอบด้วยอุโบสถกว้าง 8 เมตร ยาว 24.50 เมตร สร้างเมื่อ พ.ศ. 2505 เป็นอาคารคอนกรีตเสริมเหล็ก ศาลาการเปรียญกว้าง 12 เมตร ยาว 21 เมตร สร้างเมื่อ พ.ศ. 2530 กุฏิสงฆ์จำนวน 12 หลัง เป็นอาคารไม้ 9 หลัง และตึก 3 หลัง ศาลาอเนกประสงค์กว้าง 8 เมตร ยาว 20 เมตร เป็นอาคารคอนกรีตเสริมเหล็ก ศาลาบำเพ็ญกุศลจำนวน 2 หลัง เป็นอาคารคอนกรีตเสริมเหล็ก
รายนามเจ้าอาวาส

พระอธิการแกะ
พระอธิการสุทีป
พระอาจารย์ชอุ่ม อินฺทวงฺโส รักษาการแทนเจ้าอาวาสวัดทุ่งพิชัย
พระอาจารย์ทองดี พ.ศ. 2498–2501
พระอาจารย์แบน พ.ศ. 2501–2502
พระครูวิชัยวรคุณ สิริวณฺโณ พ.ศ. 2502–
วัดลำบัว

| วัดลำบัว |
| --- | --- |


ชื่อสามัญ: วัดลำบัว
ที่ตั้ง: เลขที่ 57/9 บ้านลำบัว หมู่ที่ 3 ตำบลหันตะเภา อำเภอวังน้อย จังหวัดพระนครศรีอยุธยา
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธรูป ปางมารวิชัย ขนาดพระเพลากว้าง - นิ้ว สูง - นิ้ว
เจ้าอาวาส: พระมหารุ่งอรุณ สุวโร
 สถานีย่อยพระพุทธศาสนา
วัดลำบัว ตั้งอยู่เลขที่ 57/9 บ้านลำบัว หมู่ที่ 3 ตำบลหันตะเภา อำเภอวังน้อย จังหวัดพระนครศรีอยุธยา  ที่ดินที่ตั้งวัดเนื้อที่ 11 ไร่ 2 งาน.
ประวัติ

วัดลำบัว สร้างขึ้นเมื่อ วันที่ 22 เมษายน พ.ศ. 2526 โดยมี นางน้อม ตามสกุล เป็นผู้บริจาคที่ดินให้เป็นที่สร้างวัด และมี นายสำรวย วิงเจริญ กำนันตำบลหันตะเภา เป็นผู้ติดต่อขออนุญาตตั้งวัดจากทางราชการ กระทรวงศึกษาธิการได้ประกาศให้ตั้งวัด เมื่อวันที่ 7 เดือนมิถุนายน พ.ศ. 2536	 โดยสังกัดคณะสงฆ์มหานิกาย มีฐานะเป็นวัดราษฎร์ ได้รับพระราชทานวิสุงคามสีมา วันที่  13 กรกฎาคม พ.ศ. 2536 เขตวิสุงคามสีมา กว้าง 20 เมตร ยาว 40 เมตร.
ศาสนวัตถุ

พระประธานในอุโบสถ พุทธลักษณะ ปางพระพุทธชินราช ขนาดพระเพลากว้าง - นิ้ว สูง - นิ้ว  สร้างเมื่อ พ.ศ. 2530 พร้อมด้วยพระอัครสาวก
พระประธานในศาลาการเปรียญ
พระสีวลี ประดิษฐานยืนอยู่ลานวัดด้านหน้า
ศาสนวัตถุ > เสนาสนะ

อุโบสถกว้าง 7.5 เมตร ยาว 22 เมตร สร้างเมื่อ พ.ศ. 2535 ลักษณะ เป็นอาคารคอนกรีตเหล็ก ได้รับพระราชทานวิสุงคามสีมา วันที่  13 กรกฎาคม พ.ศ. 2536 เขตวิสุงคามสีมา กว้าง 20 เมตร ยาว 40 เมตร
ศาลาการเปรียญ กว้าง 20 เมตร ยาว 32 เมตร สร้างเมื่อ พ.ศ. 2533 สร้างด้วยคอนกรีตเสริมเหล็ก
กุฎีสงฆ์ สร้างด้วยไม้ จำนวน 10 หลัง
วิหาร กว้าง - เมตร ยาว - เมตร เป็นอาคารคอนกรีตเสริมเหล็ก สร้างเมื่อ พ.ศ. -
ศาลาบำเพ็ญกุศล 1 หลัง
หอสวดมนต์ 1 หลัง
นอกจากนี้ ยังมี ฌาปนสถาน 1 หลัง และ หอระฆัง 1 หลัง
ลำดับเจ้าอาวาส

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาสวัดลำบัว ต.หันตะเภา อ.วังน้อย จ.พระนครศรีอยุธยา 
| ลำดับที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1 | พระมหาเต็ม คุณวีโร | เจ้าอาวาส | พ.ศ. 2533 | - |  |  |
| 2 | พระอธิการลำยอง  กมฺมสุทฺโธ | เจ้าอาวาส | - | - |  |  |
| 3 | พระมหายุทธพล  ปภสฺสโร | เจ้าอาวาส | - | - |  |  |
| 4 | พระมหารุ่งอรุณ สุวโร | เจ้าอาวาส | พ.ศ. 2555 | - | ปัจจุบัน |  |
รายชื่อแหล่งมรดกโลกในประเทศฟินแลนด์

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศฟินแลนด์ทั้งสิ้น 7 แหล่ง ประกอบด้วยแหล่งมรดกโลกทางวัฒนธรรม 6 แหล่ง และแหล่งมรดกโลกทางธรรมชาติ 1 แหล่ง
สถานที่ที่ได้ขึ้นทะเบียนเป็นแหล่งมรดกโลก > แหล่งมรดกโลกทางวัฒนธรรม

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน  (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| เรามาเก่า |  | แคว้นซาตากุนตา 61°07′41.0″N 21°30′42.0″E﻿ / ﻿61.128056°N 21.511667°E﻿ / 61.128056; 21.511667﻿ (Old Rauma) | วัฒนธรรม: (iv), (v) | 29; พื้นที่กันชน 142 | 2534/1991; เพิ่มเติม 2552/2009 |  | 582 |
| ป้อมซัวเม็นลินนา |  | แคว้นอูซิมา 60°08′52.2″N 24°59′11.0″E﻿ / ﻿60.147833°N 24.986389°E﻿ / 60.147833; 24.986389﻿ (Fortress of Suomenlinna) | วัฒนธรรม: (iv) | 210; พื้นที่กันชน 2,641 | 2534/1991 |  | 583 |
| โบสถ์เก่าเปแตแยเวซี |  | แคว้นเก็สกี-ซัวมี 62°15′00.6″N 25°11′02.2″E﻿ / ﻿62.250167°N 25.183944°E﻿ / 62.250167; 25.183944﻿ (Petäjävesi Old Church) | วัฒนธรรม: (iv) | 2.98; พื้นที่กันชน 48.44 | 2537/1994 |  | 584 |
| โรงบดไม้และทำกระดาษแข็งเวร์ลา |  | แคว้นกือเม็นลากโซ 61°03′43.9″N 26°38′26.5″E﻿ / ﻿61.062194°N 26.640694°E﻿ / 61.062194; 26.640694﻿ (Verla Groundwood and Board Mill) | วัฒนธรรม: (iv) | 22.778; พื้นที่กันชน 88.03 | 2539/1996 |  | 751 |
| แหล่งฝังศพยุคสำริด แห่งซัมมัลลาห์เด็มแมกี |  | แคว้นซาตากุนตา 61°07′14.0″N 21°46′39.0″E﻿ / ﻿61.120556°N 21.777500°E﻿ / 61.120556; 21.777500﻿ (Bronze Age Burial Site of Sammallahdenmäki) | วัฒนธรรม: (iii), (iv) |  | 2542/1999 |  | 579 |
| ส่วนโค้งภูมิมาตรศาสตร์ชตรูเวอ (ร่วมกับนอร์เวย์, เบลารุส, มอลโดวา, ยูเครน, รัสเซีย, ลัตเวีย, ลิทัวเนีย, สวีเดน และเอสโตเนีย) |  | แคว้นแลปแลนด์, แคว้นเก็สกี-ซัวมี, แคว้นอูซิมา และแคว้นกือเม็นลากโซ 65°49′47.6″N 24°09′25.4″E﻿ / ﻿65.829889°N 24.157056°E﻿ / 65.829889; 24.157056﻿ (Struve Geodetic Arc) | วัฒนธรรม: (ii), (iv), (vi) |  | 2548/2005 |  | 1187 |
สถานที่ที่ได้ขึ้นทะเบียนเป็นแหล่งมรดกโลก > แหล่งมรดกโลกทางธรรมชาติ

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน  (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| ไฮโคสต์ / กลุ่มเกาะควาร์เกิน (ร่วมกับสวีเดน) |  | แคว้นโปห์ยัมมา 63°19′42.0″N 21°18′13.9″E﻿ / ﻿63.328333°N 21.303861°E﻿ / 63.328333; 21.303861﻿ (High Coast / Kvarken Archipelago) | ธรรมชาติ: (viii) | 336,900 | 2543/2000; เพิ่มเติม 2549/2006 | กลุ่มเกาะควาร์เกิน (ในฟินแลนด์) และไฮโคสต์ (ในสวีเดน) ตั้งอยู่ในอ่าวบอทเนีย ตอนเหนือของทะเลบอลติก | 898 |
สถานที่ที่ได้ขึ้นบัญชีรายชื่อเบื้องต้น

ประเทศฟินแลนด์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 2 แห่ง
รุ่นพี่

รุ่นพี่ สามารถหมายถึง
รุ่นพี่ (ภาพยนตร์), ภาพยนตร์ไทย พ.ศ. 2558
รุ่นพี่ (ละครชุด), ละครชุดไทย พ.ศ. 2560
วนิดา นิรมร

วนิดา นิรมร เป็นนักวาดการ์ตูนแนวสารคดี และสร้างเสริมทักษะสำหรับเยาวชนที่มีผลงานตีพิมพ์แล้วมากมาย เช่น DreamPatcher การ์ตูนแนวผจญภัยสอดแทรกความรู้เรื่องต่าง ๆ รอบตัวทั้งด้านวิทยาศาสตร์ ประวัติศาสตร์ สิ่งมีชีวิตต่าง ๆ  PomPom The Unlucky Hedgehog การ์ตูนเพื่อความปลอดภัยสำหรับเยาวชนที่นำเสนอทักษะการดูแลตนเองผ่านตัวการ์ตูนเม่นน้อยจอมซุ่มซ่าม และการ์ตูนชุด กบนอกกะลา หนังสือการ์ตูนที่สร้างจากกลุ่มพิธีกรกบฯ และเนื้อหาสารคดีรายการกบนอกกะลาอีกหลายเล่ม
ปัจจุบัน วนิดา เป็นกรรมการผู้จัดการ และ Creative director ให้กับบริษัท Polygon Wizard Co.,Ltd
ฟุตซอลไทยแลนด์ลีก ฤดูกาล 2562

| --- | --- |
ฤดูกาล: 2562
วันที่: 30 มีนาคม 2562 – 6 ตุลาคม 2562
ทีมชนะเลิศ: การท่าเรือ เอเอสเอ็ม
← 2561 2563 → 
ฟุตซอล ไทยลีก 2562 เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของ สมาคมฟุตบอลแห่งประเทศไทย และ การกีฬาแห่งประเทศไทย (SAT) จัดขึ้นเป็นครั้งที่ 12 ในปี พ.ศ. 2562 ซึ่งในฤดูกาลนี้มี 14 ทีมที่เข้าร่วมการแข่งขัน โดยระบบการแข่งขันจะใช้ระบบแบบเหย้า-เยือนโดยหมุนเวียนใช้แต่ละสนามในการแข่งขัน โดยเริ่มต้นฤดูกาลการแข่งขันในวันที่ 30 มีนาคม พ.ศ. 2562 และจะสิ้นสุดฤดูกาลการแข่งขันในวันที่ 6 ตุลาคม พ.ศ. 2562
สโมสรในฟุตซอล ไทยลีก 2562

ที่ตั้งของสโมสรในการแข่งขันไทยแลนด์ฟุตซอลลีก ฤดูกาล 2562
กรมทางหลวง
บางกอก ซิตี้
มหาวิทยาลัยเกษมบัณฑิต
ราชนาวี
| ทีม | ที่ตั้ง | สนามเหย้า |
| --- | --- | --- |
| การท่าเรือ เอเอสเอ็ม | กรุงเทพมหานคร (คลองเตย) | โกดังสเตเดียม |
| กรมทางหลวง | นนทบุรี (บางกรวย) | สนามฟุตซอลเทศบาลตำบลปลายบาง |
| บางกอก ซิตี้ | กรุงเทพมหานคร (ดินแดง) | อาคารกีฬาเวสน์ 1 สนามกีฬาไทย-ญี่ปุ่น ดินแดง |
| แบงค็อก บีทีเอส | กรุงเทพมหานคร (มีนบุรี) | สนามกีฬาเฉลิมพระเกียรติ 72 พรรษา |
| พีทีที บลูเวฟ ชลบุรี | ชลบุรี | สนามกีฬาอเนกประสงค์ สถาบันการพลศึกษา วิทยาเขตชลบุรี |
| ม.เกษมบัณฑิต | กรุงเทพมหานคร (มีนบุรี) | โรงยิม มหาวิทยาลัยเกษมบัณฑิต ชั้น 12 วิทยาเขตร่มเกล้า |
| ธรรมศาสตร์ ยังบลัด | ปทุมธานี | ม.ธรรมศาสตร์ ศูนย์รังสิต ยิมเนเซี่ยม 6 |
| นนทบุรี ฟุตซอลคลับ | นนทบุรี | ลำโพ สเตเดี้ยม |
| ม.ภาคตะวันออกเฉียงเหนือ | ขอนแก่น | โรงยิม มหาวิทยาลัยภาคตะวันออกเฉียงเหนือ |
| ราชนาวี | กรุงเทพมหานคร (บางนา) | สนามกีฬาภูติอนันต์ |
| ศรีสะเกษ ฟุตซอลคลับ | ศรีสะเกษ | ศูนย์กีฬาในร่มสิริวัณณวรีกีฬาเวศน์ มหาวิทยาลัยราชภัฏศรีสะเกษ |
| สิงห์ สมุทรสาคร เอฟซี | สมุทรสาคร | โรงเรียนสมุทรสาครวุฒิชัย |
| สุราษฏร์ธานี | สุราษฎร์ธานี | ช้างตาปีอารีนา |
| ห้องเย็นท่าข้าม | สมุทรสาคร (บ้านแพ้ว) | ห้องเย็นท่าข้าม สนามชัย |